HANKEDOKUMENDID

Hakkepuidu ostmine Jüri katlamajale

II OSA

LEPING

Lihthanke menetlus

**2017**

**Hankeleping**

**Jüri**  ………**.2017.**

**AS ELVESO**, reg.kood 10096975, aadressiga Ehituse tn 9, Jüri alevik, Rae vald, Harjumaa, edaspidi nimetatud Tellija, keda esindab juhatuse liige Indrek Metusa

ja

 **…**, reg. kood …, aadressiga …., edaspidi nimetatud Müüja, keda esindab …, keda nimetatakse edaspidi üheskoos Poolteks, sõlmisid käesoleva müügilepingu koos teatud eritingimustega (edaspidi nimetatud Leping) ja leppisid kokku alljärgnevas:

* + - 1. **Lepingu sõlmimise alus ja ese**

1.1 Leping sõlmitakse, lähtudes riigihangete seaduse alusel läbi viidud riigihanke “Hakkepuidu ostmine Jüri katlamajale” hankedokumentidest ja Müüja poolt ……. a nimetatud riigihanke raames esitatud pakkumusest.

1.2 Pooled sõlmivad Lepingu, tuginedes hankedokumentidele, Müüja pakkumusele, Lepingus fikseeritud Müüja avaldustele ja kinnitustele ning eeldades heas usus Müüja professionaalsust ja võimekust Lepingut nõuetekohaselt täita.

1.3 Lepingu esemeks on Jüri katlamajale hakkepuidu ostmine ja katlamaja töö tagamiseks hakkepuidu tarnimisega kaasnevate toimingute tegemine (edaspidi Lepingu ese või Töö), mida tellitakse Lepingus ja selle Lisades sätestatud tingimustel ja korras.

* + - 1. **Lepingu objekt**
	1. Käesoleva lepinguga on sätestatud müüdava hakkepuidu (edaspidi Kaup) täpsustatud müügitingimused Jüri katlamajale. Lisas 1 on märgitud tarnegraafik koos Kauba orienteeruvate kogustega.
	2. Kauba all mõeldakse hakkepuitu, mis võib olla valmistatud tüvepuust, pindadest või võsast.
		+ 1. **Kauba kogused**

3.1. Lepingu punktis 2.1. nimetatud perioodilostetava Kauba kogus on orienteeruvalt 6300 (kuus tuhat kolmsada) puistekuupmeetrit.

3.2. Igakuised orienteeruvad ostetavad kogused on sätestatud käesoleva lepingu lisas 1. Täpsed igakuised Kauba kogused sõltuvad soojusenergia tootmise mahust erinevatel kuudel, mistõttu Tellijal on õigus kuude koguseid muuta, lähtudes kokkuleppest, et tarneperioodi kokkulepitud Kauba kogus võib muutuda +/- 25%.

* + - 1. **Kauba hind**

4.1**.** Müüdava Kauba hind on määratud puistekuupmeetri hinnana, milleks on ………. eur/m3 (niiskusesisaldus ehk NS 45-50%). Kauba niiskusesisalduse erinevuse korral rakenduvad Kauba hinnale koefitsiendid (NS 51-55% - 0,95 ja NS 40-44% - 1,05).

4.2. Kauba hind on lõplik ja sisaldab lisaks:

 - transpordi hinda kuni Jüri katlamaja tahkekütuse laoni;

 - traktoriteenuse hinda kütuse kokkulükkamisel, virnastamisel ja vajadusel ümbervirnastamisel;

* + - 1. **Arveldamise kord**

5.1. Kauba eest tasumine toimub partiide kaupa kaks korda kuus. Üheks partiiks loetakse ühe arvestusperioodi tarne. Uus arvestusperiood algab iga kuu 1. ja 16. kuupäeval. Ühes kuus on kaks arvestusperioodi.

5.2. Tellija tasub Müüjale Kauba eest Müüja poolt esitatud arvete alusel.

5.3. Müüja poolt esitatud arve tasumise tähtaeg on 14 kalendripäeva.

5.4. Maksetähtaja ületamisel kohustub Tellija tasuma Müüjale viivistena 0,05 % kalendripäevas tasumata summast.

* + - 1. **Tarnetingimused**

6.1.Müüja on teadlik kaubatarnete operatiivsest iseloomust ning kohustub täitma talle esitatud ööpäevased Kauba tellimused ja tagama tarnegraafiku ühtlase täitmise, Kauba kokkulükkamise ja virnastamise laos päevade lõikes.

6.2. Tellijaesitab Müüjale iga kalendrinädala viimaseks tööpäevaks e-maili või telefoni teel tellimuse Kauba tarnimiseks järgneval kalendrinädalal, näidates ära soovitud Kauba kogused ja tarneajad. Müüja kohustub tellimuse e-postii või telefoni teel sama päeva jooksul kinnitama.

6.3.Müüja esindaja kontaktandmed: (nimi, e-post, GSM)

Tellija esindaja kontaktandmed:

- Ain Saagim, e-post ain@elveso.ee, GSM 51 14 997

- Anti Polt, e-post anti@elveso.ee, GSM 51 66 393

6.4. Kauba üleandmiskohas Jüri alevikus, Ehituse tn. 9 katlamaja tahkekütuse laos, on iga koormaga kaasas Müüja poolt väljastatud korrektne saateleht, millele märgitakse: saatelehe number, kuupäev, koorma maht, tarnija nimi, auto registreerimisnumber, Kauba nimetus ja sihtkoha nimetus. Müüja/Tellija poolt allkirjastatud saatelehest üks eksemplar jääb Tellijale.

6.5. Müüja kindlustab Kauba kokkulükkamise ja virnastamise kütuselaos vajadusel ka väljaspool tarnegraafiku järgset aega. Virnastamise sagedus orienteeruvalt:

- mai, september, oktoober - kord kahe päeva kohta;

- juuni, juuli, august – kord kolme päeva kohta.

6.6. Müüja on kohustatud avariiolukordades asuma töid teostama maksimaalselt 4 tunni möödudes arvates Tellija poolt teate saamisest. Avariiolukorraks loetakse:

 a) lao liikuval põrandal katla häireteta töö tagamiseks kütuse piisava koguse puudumine;

 b) olukorda kus kütust on küll piisavalt, kuid liikuva põranda kohale on tekkinud kütusevõlv, mis ei võimalda laokraapidel vajalikul määral kütust katlasse transportida ja kütus vajab ümbervirnastamist.

 Avariiteateid ei edastata Tellija poolt ööperioodil (kella 22.00-7.00 vahel).

6.7. Müüja on kohustatud tegema kõik, et tagada oma transpordivahendi ohutu liiklemine ja Kauba mahalaadimine, samuti ohutu laaduriga kokkulükkamine ja virnastamine.

6.8. Müüja on kohustatud hoidma puhta lao esise kütusejääkidest.

6.9. Müüja on kohustatud õlilekke korral teenindavale territooriumile, mille põhjustas Müüja tehnika, selle koheselt likvideerima.

6.10. Enne ja peale Kauba tarnet ja/või virnastamist Müüja teavitab Tellija esindajat.

6.11. Kauba vastuvõtmine Tellija laos Objektil toimub tööpäevadel alates 8.00 kuni 16.00. Kokkuleppel Tellijaga või Tellija tellimisel on Kauba vastuvõtt võimalik erandkorras ka mõnel teisel kellaajal ja puhkepäevadel.

* + - 1. **Kauba koguste arvestus, kvaliteedinõuded, mõõtmised ja kvaliteedi kontrollimine**

7.1. Koguste arvestus toimub transpordivahendi ja/või haagise kasti mahtuvuse järgi, mille täituvust võib kontrollida enne mahalaadimist Tellija esindaja.

7.2. Igast Müüja poolt tarnitud koormast (partiist) võetakse Müüja ja Tellija esindajate poolt proov ja lähtuvalt sellest, määratakse iga kütusekoorma (-partii) niiskusesisaldus eraldi. Proov koorma kohta võetakse käsitsi vähemalt viiest erinevast koorma punktist. Analüüsid tehakse Tellija poolt laboratoorsel niiskuseanalüsaatoril KERN DLB-A ja analüüsi tulemusest teavitatakse Müüjat hiljemalt tarnele järgnenud tööpäeval. Lahkarvamuse tekkimisel on mõlemal Poolel õigus tellida kordusanalüüs Tallinna Tehnikaülikooli laboratooriumist või vajaduse korral mõnest muust akrediteeritud laboratooriumist.

7.3. Täiendavate mõõtmiste ja analüüside kulud kannab esialgu pretensiooni esitaja. Juhul kui täiendavate mõõtmiste ja analüüside tulemusel jääb õigus pretensiooni esitajale, kannab kulud see Pool kelle vastu pretensioon esitati.

7.4. Müüdav Kaup ei tohi sisaldadasuuri puidu-, metalli- ja pinnasetükke, kive ning muid võõrkehi. Värve, lakke, puidutöötlemisvahendeid ja muid kemikaale sisaldava Kauba tarnimine on keelatud. Puidutolmu, puuokkad, saepuru jms. sisaldus koormas ei tohi ületada 5 %. Juhul kui Kaup ei vasta käesoleva punkti nõuetele on Tellijal õigus Kauba vastuvõtust keelduda. Juhul kui kvaliteedinõuetele mittevastav Kaup või Kaubas sisaldunud võõrkehad põhjustavad purustusi või kahjusid katlamaja kütuse vastuvõtus kasutatavatele seadmetele või katlale on Müüja kohustatud antud kahju hüvitama.

7.5. Kvaliteedinõuded tarnitavale Kaubale on sätestatud käesoleva lepingu lisas 2.

7.6. Müüja on teadlik tema poolt müüdava Kauba omadustest ning kohustub müüma kvaliteedinõuetele vastava Kauba.

* + - 1. **Katkestused**

8.1.Kumbki Pool peab viivitamatult teatama teisele Poolele katkestusest Kauba saatmisel või vastuvõtmisel. Katkestused tuleb likvideerida nii kiiresti kui võimalik. Etteplaneeritud katkestustes lepitakse Poolte vahel eelnevalt kokku

8.2. Müüja ja Tellija ei vastuta katkestuste eest, mis on tekkinud nendest sõltumatutel asjaoludel.

* + - 1. **Lepingu ennetähtaegne lõpetamine**

9.1. Juhul kui Müüja jätab Tellijale tarnimata rohkem kui 30% käesoleva lepingu lisas 1 märgitud Kauba kogusest kalendrikuus on Tellijal õigus käesolev leping üles öelda.

9.2. Juhul kui Tellija viivitab käesoleva lepingu p 5.1. sätestatud kohustuse täitmisega rohkem kui 30 kalendripäeva on Müüjal õigus käesolev leping üles öelda.

* + - 1. **Vaidlused**

10.1. Juhul kui Pooled ei ole kokku leppinud teisiti, lahendatakse lepingu täitmisel tekkinud lahkarvamused Eesti Vabariigi seadustega ettenähtud korras.

10.2. Kahjude hüvitamise nõuded esitatakse 1 (ühe) kuu jooksul, õigustatud poolel nõude õiguse tekkimise päevast arvestades. Juhul kui kahjunõude esitamist või arvutamist takistavad ametkondlikud takistused, pikeneb kahjude hüvitamise nõude esitamise tähtaeg selle võrra.

* + - 1. **Muud sätted**
	1. Käesolev leping on koostatud eesti keeles, kahes eksemplaris, mis on identsed. Kumbki Pool on saanud ühe eksemplari.
	2. Käesolev leping jõustub sellele mõlema Osapoole poolt allakirjutamise momendist.
	3. Kõik käesoleva lepingu lisad ning muud hankedokumendid on lepingu lahutamatud osad.
		+ 1. **Poolte rekvisiidid**

**Müüja: Tellija:**

…………………………. AS ELVESO

…………………………… Ehituse 9, Jüri, 75301 Harjumaa

Registrikood: …………………. Registrikood: 10096975

Telefon: …………………. Telefon: 6031 480

e-post: ……………………: e-post: info@elveso.ee

……………………. Indrek Metusa

 AS ELVESO

**Lisa 1**

**Tarnegraafik koos orienteeruvate kogustega**

|  |  |
| --- | --- |
| Periood | Puiduhakke kogus (p-m³) |
| Mai 2017 | 1250 |
| Juuni 2017 |  900 |
| Juuli 2017 |  850 |
| August 2017 | 1000 |
| September 2017 | 1400 |
| Oktoober 2017 |  900 |
|  |  |
| **KOKKU** | **6300** |

**-------------------------- --------------------------**

……………………... Indrek Metusa

 AS ELVESO **Lisa 2**

**Hakkepuidu kvaliteedinõuded**

|  |  |  |  |  |
| --- | --- | --- | --- | --- |
| Jrk.nr. | Omadus | Nõude kohaldamine | Mõõtühik | Suurus |
| 1 | Kauba niiskus katlamajja saabumise hetkel | minimaalnemaksimaalne | %% | 40,055,0 |
| 2. | Kuivaine tuhasus | maksimaalne | % | 3,0 |
| 3. | Fraktsioon | maksimaalne  | mm | 50x50x50 |

--------------------------- ------------------------

 …………………. Indrek Metusa

……………………. AS ELVESO